 **บันทึกข้อความ**

**ส่วนราชการ** กสธ. (กง.ปร.) โทร. ๐ ๒๒๔๑ ๙๐๐๐ ต่อ 5407 โทรสาร 0 2241 7225

**ที่** มท ๐๘๑9.๓/  **วันที่**  ตุลาคม 256๔

**เรื่อง** ขอความอนุเคราะห์ประชาสัมพันธ์แนวปฏิบัติเพื่อการปิดศูนย์แยกกักตัวในชุมชนหรือศูนย์พักคอย

เรียน อสถ.

**1. ต้นเรื่อง**

 สถ. ได้รับแจ้งจากกรมอนามัยว่า ด้วยสถานการณ์ปัจจุบันมีผู้ติดเชื้อไวรัสโคโรนา 2019 เริ่มชะลอตัวลง มีผลให้โรงพยาบาลหรือโรงพยาบาลสนามมีเตียงเพียงพอต่อการรองรับผู้ติดเชื้อไวรัสโคโรนา 2019
ทำให้เริ่มมีการปิดศูนย์แยกกักตัวในชุมชนหรือศูนย์พักคอย จึงสมควรจัดแนวปฏิบัติเพื่อปิดศูนย์แยกกักตัว
ในชุมชนหรือศูนย์พักคอย เพื่อให้เกิดการปฏิบัติที่เหมาะสมต่อการจัดการอนามัยสิ่งแวดล้อมให้เกิด
ความปลอดภัย และสร้างความมั่นใจต่อประชาชน ที่จะใช้สถานที่ในการดำเนินชีวิตตามปกติ กรมอนามัย ในฐานะกรรมการและเลขานุการคณะกรรมการสาธารณสุข ซึ่งมีอำนาจหน้าที่ตามมาตรา ๑๐ แห่งพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม ในการให้คำปรึกษาแนะนำแก่เจ้าพนักงานท้องถิ่น การประสานงานระหว่างส่วนราชการและราชการส่วนท้องถิ่นที่เกี่ยวข้องเพื่อดำเนินการตามพระราชบัญญัตินี้ ควบคุม สอดส่อง
การปฏิบัติหน้าที่ของส่วนราชการที่มีอำนาจหน้าที่ในการปฏิบัติการตามกฎหมายเกี่ยวกับการสาธารณสุข รวมทั้งติดตาม และประเมินผลการดำเนินงานของคณะกรรมการสาธารณสุขจังหวัดและคณะกรรมการสาธารณสุขกรุงเทพมหานครในการปฏิบัติการตามพระราชบัญญัตินี้ ในการนี้ จึงขอความอนุเคราะห์ อสถ. และหน่วยงานในสังกัด สถ. ประชาสัมพันธ์แนวปฏิบัติเพื่อการปิดศูนย์แยกกักตัวในชุมชนหรือศูนย์พักคอย เพื่อสร้างความรู้ความเข้าใจให้กับราชการส่วนท้องถิ่น **(เอกสารแนบ)**

 **2. ข้อพิจารณา**

 กสธ. (กง.ปร.) พิจารณาแล้วเห็นควร มีหนังสือถึง ผวจ. ทุกจังหวัด ประชาสัมพันธ์แนวปฏิบัติเพื่อการปิดศูนย์แยกกักตัวในชุมชนหรือศูนย์พักคอย เพื่อสร้างความรู้ความเข้าใจให้กับองค์กรปกครองส่วนท้องถิ่น

 จึงเรียนมาเพื่อโปรดพิจารณา

 (นายกิตติพงษ์ เกิดฤทธิ์)

 ผอ.กสธ.

หน.กง.สส .............................

จนท. ................................

หน.กง.ปร. ..........................

จนท. ...................................



ที่ มท ๐๘19.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 ตุลาคม 2564

เรื่อง ขอความอนุเคราะห์ประชาสัมพันธ์แนวปฏิบัติเพื่อการปิดศูนย์แยกกักตัวในชุมชนหรือศูนย์พักคอย

เรียน ผู้ว่าราชการจังหวัด ทุกจังหวัด(ต

สิ่งที่ส่งมาด้วย สำเนาหนังสือกรมอนามัย ที่ สธ 0945.04/7689

 ลงวันที่ 12 ตุลาคม 2564 จำนวน 1 ชุด

 ด้วยกรมอนามัยแจ้งว่า สถานการณ์ปัจจุบันมีผู้ติดเชื้อไวรัสโคโรนา 2019 เริ่มชะลอตัวลง
มีผลให้โรงพยาบาลหรือโรงพยาบาลสนามมีเตียงเพียงพอต่อการรองรับผู้ติดเชื้อไวรัสโคโรนา 2019
ทำให้เริ่มมีการปิดศูนย์แยกกักตัวในชุมชนหรือศูนย์พักคอย จึงได้จัดทำแนวปฏิบัติเพื่อปิดศูนย์แยกกักตัว
ในชุมชนหรือศูนย์พักคอย เพื่อให้เกิดการปฏิบัติที่เหมาะสมต่อการจัดการอนามัยสิ่งแวดล้อมให้เกิด
ความปลอดภัย และสร้างความมั่นใจต่อประชาชน ที่จะใช้สถานที่ในการดำเนินชีวิตตามปกติ

 ในการนี้ กรมส่งเสริมการปกครองท้องถิ่น ขอความอนุเคราะห์จังหวัดประชาสัมพันธ์
แนวปฏิบัติเพื่อการปิดศูนย์แยกกักตัวในชุมชนหรือศูนย์พักคอย เพื่อสร้างความรู้ความเข้าใจให้กับองค์กรปกครองส่วนท้องถิ่น และสามารถดาวน์โหลดสิ่งที่ส่งมาด้วยได้ที่เว็บไซต์ https://qrgo.page.link/U2g5M หรือ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานป้องกันโรคติดต่อ

โทร. 0 2241 9000 ต่อ 5407

ไปรษณีย์อิเล็กทรอนิกส์ saraban@dla.go.th

ร.อสถ...................................

ผอ.กสธ. ...............................

หน.กง.ปร. ...........................

จนท. ....................................